Dienvidkestevena
Dienvidkestevenas distrikts (angļu: South Kesteven District; izrunā: /ˈkɛstəvən/) ir nemetropoles distrikts Anglijas vidienē Linkolnšīras nemetropoles grāfistē. Aizņem grāfistes dienvidrietumu daļu, robežojas dienvidos ar Kembridžšīru, Northemptonšīru un Ratlendu, rietumos — ar Lesteršīru un Notingemšīru, ziemeļos — ar Ziemeļkestevenu, bet austrumos — ar Dienvidholendu. Distrikta administratīvais centrs un lielākā apdzīvotā vieta ir Grentema.